राजगढ़. सुप्रीम कोर्ट द्वारा एससी एसटी एक्ट को लेकर जारी की गई गाइड लाइन के बाद संसद में गाइड लाइन के विरोध में एक अध्यादेश लाया गया और अब इसे राज्यसभा में लाने की तैयारी हो रही है। इससे पहले सवर्ण और ओबीसी द्वारा विरोध में आज बंद का आह्वान किया गया है। जिसको लेकर जिला मुख्यालय सहित जिलेभर में सपाक्स समाज द्वारा लोगों से बंद में समर्थन में मांगा गया। देर शाम पुलिस ने शहर में फ्ैलाग मार्च निकाला। एक तरफ जहां सपाक्स समाज द्वारा बुलाए गए बंद को लेकर व्यापारियों ने अपनी स्वीकृति दी वहीं शैक्षणिक संस्थाओं के अलावा अन्य निजि संस्थाओं के खुलने को लेकर संशय है। हालांकि बंद को देखते हुए बच्चों को स्कूल न आने के लिए मौन स्वीकृति दी गई है।